למה משמש כלי הVideo Indexer?
אנליטיקס ותובנות מוידאו
מספיק לראות את המשקל ששמה פייסבוק על תוכני הוידאו שלנו והקידום המסיבי שלהם בכל הפלטפורמות שלה, כדי להבין איזה מקום מרכזי תופס התחום כיום. אולם בניגוד לתוכני טקסט, שניתנים לאינדוקס ולניתוח פשוט יחסית, וידאו הוא כבר עניין מורכב הרבה יותר. צוותי הפיתוח של מיקרוסופט בישראל הציגו בכנס את ה-Video Indexer, כלי חדש לאנליטיקס ותובנות מוידאו. בהדגמה שנערכה לנו הוזן לתוך המערכת נאום של מספר בכירים בחברה. לאחר תהליך הניתוח הוצגו בפנינו פניהם של מספר דוברים בוידאו, כשלחיצה על כל אחד מהדוברים הקפיצה אותנו לקטע הרלוונטי בו הוא מדבר. בנוסף, הקטע עבר תמלול מלא, כולל תרגום, וכן ניתוח סנטימנט, כלומר מה הרגש של הדובר. כך למשל יכולנו לחפש קטעים שבו הדובר היה שלילי או חיובי. לבסוף, הוצג בפנינו פיצ'ר שימושי שיכול לעניין למשל מנהלי רשתות חברתיות – פיצ'ר התיוג האוטומטי, שמשתמש בטקסטים, בתדירות של המילים וברעיונות, כדי לייצר מאגר תגיות רלוונטי. כמו שאר הפיתוחים, גם ה-Video Indexer זמין כ-API לכל המפתחים, שיוכלו להשתמש בו ובתובנות שהוא מייצר לאפליקציות שלהם.
fact: Video Indexer הוא כלי המשמש לאנליטיקס ותובנות מוידאו.